மேலும், கோதுமை கூடுதலாகவும் விலை மலிவாகவும் கிடைப்பதால், அதை வாங்கி ரேஷன் கடைகளில் இறக்கியிருக்கிறார்கள். அரிசி வாங்க வருபவர்களிடம் 10 கிலோ அரிசியையும் 10 கிலோ கோதுமையையும் இலவசமாகக் கொடுத்து சரிக்கட்டி விடுகிறார்கள். அரிசியின் அளவை மத்திய அரசு குறைத்துவிட்டதையும் மாநில அரசால் போதிய அளவுக்குக் கொள்முதல் செய்ய முடியாததையும் வெளியில் சொல்லாமல், இந்த வேலையைச் சத்தமின்றி செய்துவருகிறார்கள்.